Diari Oficial de la Generalitat Valenciana


Sumari del DOGV 4793, del 08-07-2004 (2004/6658)

Assumpte civil número 25/2004. Cèdula de notificació.
-----------------------------------------------------

### Dades del document

Número de DOGV
:   4793

Data del DOGV
:   08-07-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/6658


Organisme emissor
:   Jutjat de Primera Instància Número 24 de València

Tipus de document
:   Anunci

Assumpte civil número 25/2004. Cèdula de notificació. [2004/Q6658]
  
Procediment: assumpte civil 25/2004
  
Part demandant: Toufik Mohamed Guestini
  
Part demandada: Chahira Yakkendji
  
Ángel Olmeda Buendía, secretari del Jutjat de Primera Instància número 24, faig saber:
  
Que en les actuacions a què fa referència l'encapçalament d'este edicte s'ha dictat la resolució següent:
  
«Decisió
  
Que amb l'estimació de la demanda instada per la representació de Toufik Mohamed Guestini contra Chahira Yakendi, declarada en rebel·lia, declare la separació d'ambdós cònjuges amb tots els efectes legals i en especial els següents:
  
1. La separació dels cònjuges, que a partir d'este moment podran assenyalar lliurement la seua residència.
  
2. La revocació de tots els poders i consentiments que s'hagen atorgat entre si els cònjuges.
  
3. La dissolució de la societat de guanys, la liquidació de la qual es podrà verificar en el procediment oportú.
  
4. S'atribuïx a Chahira Yakendi la guarda i custòdia de la filla menor dels litigants, i ambdós compartiran la pàtria potestat sobre esta.
  
5. Com a sistema de visites es fixa els caps de setmana alterns, des de les 18.00 hores del divendres a les 21.00 hores del diumenge, així com la meitat de les vacances de Nadal, Falles, Setmana Santa i estiu. El pare podrà triar els anys parells i la mare els anys imparells. Este règim de visites s'aplicarà amb criteris de flexibilitat, atenent les circumstàncies de la menor i sempre en interés de la xiqueta.
  
6. Com a pensió alimentària, Toufik Mohamed pagarà a Chahira Yakendi en favor de la seua filla la quantitat de 120 euros al mes en forma anticipada, els cinc primers dies de cada mes, al compte corrent que designe aquella. Esta quantitat s'actualitzarà anualment d'acord amb l'índex de preus al consum.
  
Cada part pagarà les costes processals causades a la seua instància i les comunes a mitges.
  
Manera d'impugnació: mitjançant un recurs d'apel·lació davant l'Audiència Provincial de València (article 455 LECn).
  
El recurs es prepararà a través d'un escrit presentat en este jutjat en el termini de cinc dies hàbils comptadors des del sendemà de la notificació, limitat a citar la resolució apel·lada, manifestant la voluntat de recórrer amb expressió dels pronunciaments que impugna (article 457.2 LECn).
  
Esta és la sentència, que pronuncie, mane i firme».
  
En atenció al desconeixement de l'actual domicili o residència de la part demandada, mitjançant la provisió de 9 de juny de 2004, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i en el Diari Oficial de la Generalitat Valenciana per a portar a efecte la diligència de notificació de sentència.